
ALCTORE  GULIELMO  BELL. 


Dum  mihi  in  animo  erat  legibus  hujus  Almae 
Academiae  salutaribus  submittere,  a quibus  de- 
cretum est  unumquemque  summos  honores 
assequentem  aliquid  in  medium  proferre,  sese 
offerebat  insignis  morbus  Arthritis,  de  quo 
quidem  multa  scripta  fuerunt,  pauca  tamen 
utilia. 

♦ , 

Ne  vero  ex  terminis  egrederer  intra  quos 
me  tenere  melius  visum  est,  ad  unicam  varie- 
tatem hujus  morbi  centicipitis  his  in  paginis 
spectabo ; de  Arthritide  acuta  sequentia  sunt. 

Inter  morbos  prope  innumeros  qui  homines 
excultiores  solos  fatigant,  locum  priorem  te- 
net Arthritis.  Credendum  enim  sit  eos  afflix- 
isse hoc  malum  majori  vel  minori  vi,  a tempo- 
ribus usque  illis,  ferorum  venatione  praeter- 
missa, cura  gregum  neglecta,  officiis  ruris  ^sper- 
natis, victuque  simpliciori  sub  inopia  usurpato 
ab  avis  eorum  omisso  ; in  magnas  catervas  con- 
giegati,  urbes  locabant,  aedes  magnificas  ex- 
stiuebant,  et  voluptatibus  omnigenis,  oculis 
quasi  clausis,  sese  tradebant ; tunc  animis 
desidia  emollitis,  corporibusque  luxu  crapu- 
laque fractis,  sub  ditione  terrarum  dominos, 
Persas,  Graecos,  et  Romanos,  accepit  Arthritis. 
Gradu  increscente  progressa,  jam  dicere  licet, 
numerum  eorum  hoc  malo  laborantem  multo 
quam  in  ullo  superiore  aevo  majorem  esse. 

Medici,  et  antiqui  et  celeberrimi  de  Arthritide 
scripserunt;  ex  eorum  libris  attamen  eos  rite  dix- 
tinxisse  inter  hunc  morbum  aliosque  articulos 
corporis  adorientes,  non  diceri  potest.  Tempori 
posteriori  fuit  haec  distinctio,  quam  Botallo 
aliisque  auctoribus  debemus.  Hi  quidem  primo 

diagnosin  statuerunt,  qua  ignota,  Medicus  Em- 
pirico vix  antecellit.  Inter  scriptores  recen- 
tiores  est  praeclarus  Sydenhamus,  et  Cul- 
lenus.  Ille  de  lioc  morbo  tam  eximie  disseruit 
ut  hodierni  vix  aliter  argumentum  illustrave- 
runt quam  verba  ejus  mutando.  Hic  vero, 
hujus  Academiae  decus  sempiternum,  scien- 
tiaeque nostrae  cultor  assiduus,  in  Nosologia 
sua  definitionem  Arthritidis  perspicuam  tra- 
didit, cui,  me  saltem  judice,  nulla  praestat  alia. 
Pauca  revera  in  meliora  mutari  potuissent, 
nam  morbi  tam  varias  facies  induentis  defini- 
tio perfecta  vix  exstrui  potest. 

.i 

“ Podagra,  morbus  hereditarius  oriens  sine 
“ causa  externa  evidente  ; sed  praeeunte  ple- 
“ rumque  ventriculi  affectione  insolita,  pyrexia, 
“ dolor  ad  articulum,  et  plerumque  pedis  pol- 
“ licis,  certe  pedum  et  manuum  juncturis,  po- 
“ tissimum  infestus : per  intervalla  revertens, 
“ et  saepe  cum  ventriculi  vel  aliarum  interna- 
“ rum  partium  affectionibus  alternans.”  Ge- 
nus Podagrae  in  species  quatuor  dividit ; regu- 
larem, atonicam, retrogradam, aberrantem,  quae 
ita  definiuntur. 

1.  P.  (regularis)  cum  inflammatione  artuum 
satis  vehementi,  per  aliquot  dies  perstante,  et 
paulatim  cum  tumore,  pruritu,  et  desquama- 
tione  partis,  recedente. 

2.  P.  (atonica)  cum  ventriculi  vel  alius  partis 
internae  atonia,  et  vel  sine  expectata  aut  soli- 
ta artuum  inflammatione,  vel  cum  doloribus  ar- 
tuum levibus  tantum  et  fugacibus,  et  cum  dys- 
pepsia vel  aliis  atoniae  symptomatis,  subito 
saepe  alternantibus. 

3.  P.  (retrograda)  cum  inflammatione  artuum 
subito  recedente,  et  ventriculi  vel  alius  partis 
internae  atonia  mox  insecuta. 

4.  P.  (aberrans)  cum  partis  internae  inflam- 
matione, vel  non  praegressa,  vel  praegressa,  et 
subito  recedente,  inflammatione  artuum. 

Haec  mihi  videntur  in  culpa  esse.  lmo- 
Morbus  nequaquam  semper  hereditarius  est, 
nam  faciem  saepe  agnoscit  alteram.  2do’  Mor- 
bi varietates  in  regularem  et  irregularem  nimis 
faciliter  redactae  sunt.  3Uo>  Atoniam  ventri- 

culi  vel  partis  alicujus  internae,  Arthritidem 
ab  externis  retrogressam  sequi,  dicitur  ; nihil- 
ominus in  pluribus  exemplis  signa  sunt  in- 
flammationis acutae.  4t0’  Num,  aliquam  aliam 
phlegmasiam  in  corpore  Arthritidi  obnoxio  ex- 
istentem  semper  podigram  aberrantem  dici 
queat,  dubitandum  est ; parsque  altera  forsan 
sub  podagra  retrograda  melius  inclusa  fuerit. 

Arthritidem  corporis  universi  morbum  esse 
recte  dicitur,  quia  magis  minusve  munera  cor- 
poris cuncta  vel  saltem  plurima  perturbat.  Hic 
morbus  revera  de  vasorum  actione  propria  pen- 
det, signa  quaedam  gignente  quibus  simul 
conjunctis,  malum  oritur  Arthritis  nominatum. 
Paroxysmus  interdum  impetum  ejus  improvi- 
so facere  videtur,  nulla  scilicet  praegrediente 
corporis  perturbatione.  Modum  tamen  con- 
trarium fere  semper  agnoscit,  nam  accessus 
ejus  a sensibus  quibusdam  morbosis  et  ingra- 
tis in  variis  corporis  partibus,  praesertim  in  or- 
ganis concoctioni  inservientibus,  imminere  cog- 
noscatur. Haec  signa  “ Praemonitoria”  vulgo 
appellantur. 

Homo  corporis  pleni,  tamen  minus  firrrfi, 
temperamenti  scilicet  in  Culleni  sententia, 
“ Cholerico-sanguinei”  florente  aetate  qui 
luxui  nimis  incaute  se  dedit,  vel  scien- 
tiam pertinaciter  coluit,  vitam  sedentariam 
degens,  vel  denique  a parentibus  Arthriti- 
cis natus,  circa  annum  ejus  tricesimum  quin- 
tum vel  quadragesimum,  organorum  con- 
coctioni inservientium  perturbationibus  insoli- 
tis et  frequentibus,  indulgentia  vel  minima 
praegressa,  affligi  incipit.  Flatibus,  cardial- 
gia,  nauseaque,  miser  continuo  vexatur:  appeti- 
tus cibimodo  valde  augetur,  nec  facile  satiatus, 
modo  prorsus  nullus,  cibi  autem  soliti  ad  nau- 
seam movent.  Jecur  ips$  tumet  nec  muneri- 
bus suis  bene  fungitur;  Icterus  enim  et  bilis  vo- 
mitus paroxysmo  saepe  praegrediuntur.  Ven- 
triculo, hepateque,  ita  se  habentibus,  circa  prae- 
cordia gravitatis  sensus  fere  semper  adest : 
alvi  modo  solutae  modo  astrictae.  Lingua  al- 
bescit, osque  humore  glutinoso  illitum,  gustus 
percipitur  ingratus. 

Dolores  pedum  articulos  capiunt,  si  modo 

leniter  se  exercuerit  aegrotans ; corpus  ejus 
universum  solvitur  et  languescit,  cutis  halitus 
quo  gaudent  artus  inferiores  dum  corpus  va- 
let, vel  minuitur  vel  omnino  compescitur, 
hinc  cutis  aret ; pruritus  est  et  formicationis 
sensus.  Dolor  quidem  et  stricturae  in  articulo 
sensus  haud  raro  feruntur.  Cruris  venae  tu- 
midae fiunt,  a quo  gravitatis  cujusdam  in 
membro  sensus  est.  Tota  corporis  superficies 
humore  solito  caret ; urina,  (cujus  dotes  sub 
hoc  malo  bene  investigatae  sunt)  minuitur  et 
altius  rubescit,  frigefacta  vero  turbida  fit. 
Quum  somno  fere  opprimitur  aeger,  a spasmis 
saepe  agitatur  ; somniis  horrendis,  incubuque 
subito  expergiscitur,  et  mane  nequaquam  re- 
fectus e lecto  surgit.  Interdiu  irritabilis, 
haud  facile  aliquo  delectatu,  languore  et  tor- 
pore obrutus,  capitis  doloribus  et  vertigine 
vexatus.  Functionibus  hoc  modo  turbatis, 
corporis  universi  frangitur  '.sanitas,  pulsus 
tremulus,  rigores  et  ardores  cutis  alterni, 
febriculam  advenientem  denotant.  Haec 
conditio  manet  per  spatium  temporis  magis 
minusve  productum  prout  postulant  res,  acces- 

sionum  numerus,  aegri  aetas,  vita  quam  degit, 
coelique  temperies,  donec  tandem,  diaeta  aliquo- 
modo  mutata,  vel  frigore  repente  admoto,  vel 
etiam  nulla  existente  manifesta  causa,  paroxys- 
mus instans  in  miserum  summa  violentia  ruit. 
Veris  sive  autumni  tempore  hic  plerumque 
accedit,  circa  horam  noctis  secundam  vel  ter- 
tiam, e somno  turbato  excitatur  aeger  sen- 
su doloris  peculiari,  fere  semper  pedis  pol- 
licis articulum  primum,  vel  alium  minorem 
usurpante.  Dolor  in  initio  aquae  egelidae 
in  partem  effusae  comparatur,  cito  augetur,  et 
mox  valdd  intensus  et  variabilis  fit,  ita  ut  ver- 
bis usitatis  vix  potest  depingi.  Sydenhamus 
ipse  eloquens  huic  morbo  obnoxius,  dolorem 
ejus  hisce  verbis  describit : “ Nunc,”  ait,  “ ten- 
“ sionem  violentam  vel  ligamentorum  istorum 
“ dilacerationem,  nunc  morsum  canis  rodentis, 
e<  quandoque  pressuram  et  coarctionem  expri- 
“ primens.”  Cutis  interim  partis  inflamma- 
tae, colorem  induit  rubicundum  et  nitentem ; 
calor  ejus  attamen  non  quidem  tam  augetur, 
quam  ex  aegri  verbis  credere  liceret.  Sub 

paroxysmo  primo  febris  vix  sese  manifestat,  si 

res  aliter  se  habet,  signa  pyrexiae  evidentiora 

fiunt,  pulsu  duro,  pleno,  et  celere,  cutis  calore 

valde  aucto,  adorientibus ; sanguis  missus  et 

% 

jam  concretus,  superficiem  albam  coriaceam  os- 
tendit, nec  tamen,  uti  dicitur,  ita  ut  in  aliis 
phlegmasiis  apparet.  Lingua  humore  sordido 
oblinitur,  sitis  quoque  adest,  cibi  fastidium, 
cardialgia,  flatus,  haud  raro  vomitus  et  venter 
fere  semper  astrictus.  Urina  potus  parti  ter- 
tiae vix  adaequat,  dotes  ejus  quoque  multum 
ab  illis  discrepant,  quas,  paroxysmo  nondum 
adventato,  habuit,  et  adeo  acrida  est  ut  sub  mic- 
tione ardorem  ciet.  Jamjam  emissa  rubicunda 
et  pellucida,  frigefacta  vero  sedimentum  co- 
piosum lateritium  vel  rosaceum  demittit ; pon- 
dus ejus  specificum  1025  vel  1040  aequat. 
Genus  nervosum  convellitur.  Sensus  exter- 
ni acutiores  fiunt,  lucem  et  sonitum,  dolorem 
et  molestiam  nunc  afferentes,  studiose  fugit 
aeger.  Mens  olim  languida  et  pigra,  nunc 
querula  fit  et  solicita.  Spasmi  et  tremores 
artuum  vel  etiam  corporis  totius  musculos  oc- 
cupantes superveniunt ; membra  jactitat  cru- 

ciatus,  positum  commodiorem  in  lecto  frustra 
petens.  Signa  sensim  ingravescunt,  donec  ad 
summum  ejus  attinet  paroxysmus,  quod  ple- 
rumque fit  apud  horam  sextam  vel  octavam, 
cum  sudor  prorumpit,  febris  decrescit  et  dolor 
minuitur.  iEger  jam  longo  angore  fessus,  in 
somni  gremium  se  tradit,  et  horis  paucis  elap- 
sis, quodammodo  refectus,  et  febre  et  dolore 
liberior  expergescit.  Pars  inflammata  aliquan- 
tum tumefacta  esse  nunc  videtur  ; colore 
rubicundo  induto,  et  venis  proximis  simul  tur- 
gidis. Die  levatur  dolor,  etiamque  febris  alia 
signa  ; prior  autem  vespere  redit  tametsi 
haud  tam  crucians  quam  nocte  superiore  ; et 
sic  augescens  et  remittens  per  spatium  vel 
trium  vel  quatuordecim  dierum  perstat,  si  acu- 
tus sit  paroxysmus  et  progressum  regularem 
habeat.  Dum  levior  fit  paroxysmus,  a sero  in 
telam  cellulosam  effuso  partis  laborantis  in- 
crescit tumor.  Prorumpens  hoc  fluidum  per 
cutem,  odorem  fortem  et  proprium  edit.  Tu- 
more decedente,  desquamatur  epidermis  cum 
pruritu  molesto.  Recuperat  indies  aeger  ap- 
petitum, animi  solitam  aequanimitatem,  mem- 

braque  movendi  facultatem,  et  paroxysmo  ad 
finem  perducto,  valetudine  multo  quam  olim 
meliore  fruitur. 

Si  remediis  idoneis  non  obstetur  praedispo- 
sitio,  paroxysmus  per  intervalla  usque  ad  vitae 
finem  redibit,  et  morbus  vires  acquiret  eundo, 
donec  tandem  tam  iniqua  valetudine  conflic- 
tatur miser  ut  diem  ejus  supremum  lubenter 
obit.  Primum,  anno  quovis  tertio  vel  quar- 
to, illico  quotannis  affligunt  paroxysmi,  mox 
postea  bis  vel  saepius,  et  demum  vix  unquam 
deest  morbus,  nisi  per  mensem  unam  vel  al- 
tertun  in  tempore  aestivo.  Uti  crebiores  par- 
oxysmi, leviores  fiunt,  “ animadvertendum  est” 
ut  ait  Sydenhamus  “ quod  ubi  quis  ad  mul- 
“ tos  annos,  podagra  laboraverat,  dolor  singulis 
“ paroxysmis  gradatim  imminuitur,  tandem- 
“ que  aegritudine  potius  conficitur  quam  do- 
“ lore.”  Paroxysmi  spatium  temporis  valde 
incertum  est;  sub  forma  ejus  communi  intra 
dies  paucos  supra  dictos  finitur,  in  exemplis 
quibusdam,  ab  accessibus  saepe  repetitis  per 
hebdomada  plura  producitur.  Dolor  enim 
pedi  insidens,  genu  vel  carpum  dc  novo 

corripit,  parsque  prius  affecta  ad  statum  pe- 
ne sanum  vel  tantum  solutum  redit.  Pa- 
roxysmi in  longum  trahuntur,  prout  signa 
leviora  sunt ; si  gravia,  eos  breviores  esse  no- 
tandum  est.  In  exemplis  pluribus,  inflamma- 
tio pedes  solos  aggreditur,  sed  praedispositione 
vim  majorem  adepta,  corporeque  igitur  solu- 
to, vel  tophis  articulis  insidentibus,  progres- 
sui inflammationis  libero  obstantibus,  aliae 
corporis  partes  internae  invaduntur,  vel  in- 
flammatio ad  organa  interiora  cito  transfertur, 
hinc  nascitur  malum  vocatum  “ Arthritis  Re- 
“ trocedens,”  sive  “ Metastasis.”  Signa  quae 
oriuntur,  nunc  vires  corporis  delapsas  demon- 
strant, nunc  genus  nervosum  et  organa  cir- 
cuitu sanguinis  inservientia  excitata  esse 
indicant, 

De  ratione  symptomatum,  sententiae  pa- 
thologorum  multum  discrepant.  Quidam, 
ex  materia  morbosa,  aliquo  acido,  alcalino, 
bile  vel  semine  masculo  pravato,  morbum  oriri 
asseruere,  alteri,  actioni  generis  nervosi  ig'no- 
tae  eam  tribuerunt,  alii  vero  acidum  uricum 
in  urina  et  tophis  detecti,  in  hoc  esse  causam 

habuere.  Hae  omnes  sententiae  idem  vitium 
agnoscunt,  scilicet  pro  causa  effectum  acci- 
piunt. His  sententiis  praetermissis,  ad  quae- 
dam de  natura  ipsa  morbi  spectabo.  Arthriti- 
dem, me  judicante,  nisum  esse  naturae  videtur 
quo  corporis  pletliora  sublevatur.  Haec  plc- 
thora  cibis  lautioribus  et  nimis  generosis  fota, 
causa  excitante  admota  vis  circuitus  intra 
vasa  minima  et  cor  impar  fit,  morbi  sig- 
na se  prodeunt,  et  paroxysmus  regularis  acce- 
dit, quo  peracto,  firmiore  valetudine  fruitur 
aeger.  Quum  paroxysmi  signa  in  animo  agi- 
tantur, sententia  conatum  esse  salutarem  do- 
cens, amplius  stabilitur.  Signis  praecursoriis 
sanguinis  reversio  a cute  universa  ad  partes 
internas  indicatur  ; sic  oriuntur  rigores,  pe- 
dum frigus,  cutis  ariditas,  circa  praecordia 
tumor,  capitis  dolor,  et  vertigo.  Hunc  sta- 
tum temporis  spatium  saepe  accipit,  quo  ab 
omni  malo  fere  immunis  est  aeger ; e cor- 
dis actione  vasorum  minimorum  nisum  super- 
ante pendere  videtur.  Brevi  tamen  major 
fit  quam  ad  sanitatem  veram  efficiendam  ne- 
cessaria sit ; febris  signa  nunc  sese  manifestant, 
cum  inflammatione  cujusvis  articuli,  plerum- 

que  minoris,  quia  vis  insita  aut  “ tonicitas  na- 
“ turalis”  ibi  magis  perditur.  Ad  accessus 
futuros  inducendos,  quamvis  corporis  vires 
admodum  frangantur  et  plethora  minuatur, 
tamen  minor  suppeditat.  Hinc  liquet  ac- 
tionem vasorum  auctam  ad  paroxysmum  gig- 
nendum, et  ad  corpus  in  salutem  reducendum 
esse  necssariam.  Haec  quidem  nihil  nisi  causa 
ultima  appellari  potest,  tamen  magis  subtiliter 
disputare  nolo,  nec  ultro  progredi  nobis  licet. 

Causae  Pr.edisfonentes.-E  quadam  corpo- 
ris conditione  pendet  causa  praedisponens,  qua 
absente,  morbum  ciere  causa  excitans  nequit. 
Ex  fonte  duplici  dimanare  videtur,  nempe,  vel 
ex  parente  Arthritico,  vel  ex  vita  luxuriosa  et 
studiis  impensa.  Hereditaria  illa,  acquisita 
haec;  prior  secundum  calculum  Doctoris  Scud- 
amore  sicut  43  ad  51,  rationem  tenet.  Arthri- 
tidem  hereditariam  in  stirpibus  quibusdam  per 
multos  majores  saepe  prosequi  possumus,  prae- 
cipue vero  in  maribus.  His  cutis  crassa  et 
aspera,  pectus  capax,  venae  amplae,  et  solido- 
rum solutio  universa  sunt.  Cibi  opipari  con- 

diti,  potus  fermentati,  vina  meraca,  vita  seden- 
taria, Venus  immodica  et  praematuri  culta,  ani- 
mi anxietas,  studia  intensa,  vigiliaque  noctur- 
na, vel  singulatim  vel  conjunctim,  Arthritidem 
gignunt.  Usus  autem  quorundorum  vinorum 
levium  huic  effectui  praestantissime  operatur, 
ita  ut  homines  divitiores  qui  sese  his  vinis  in- 
dulgere  malunt,  fere  semper  hoc  morbo  labo- 
rant. Contra  vero,  pauperes  qui  spiritum  vel 
cerevisiam  bibunt,  non  Arthritide  sed  Dyspep- 
sia, Hepate  indurato  vel  Hydrope  saepius  cor- 
ripiuntur. 

Coelum  quoque  variabile'proclivitatem  indu- 
ci^redendum  est,  nam  in  regionibus  torridis  ae- 
que ac  in  glacialibus  raro  occurrit  Arthritis, 
quia  in  his,  victu^simpliciorqincolae  usurpant. 
Cum  his  verbis  Lapponem  incultum  alloquitur 
Linnjeus  : “ O felix,  qui  in  ultimo  angulo 
“ mundi  sic  bene  lates  contentus  et  innocens. 
“Tu  ducis  innocentissimos  tuos  annos  ultra 
“ centenarium  numerum  cum  facili  senectute 
“ et  summa  sanitate.  Tuus  potus  aqua  crys- 
“ tallinae  pelluciditatis,  quae  nec  cerebrum  in- 

“ sania  adfecit,  nec  strumas  in  alpibus  tuis  pro- 
“ ducit.  Cibus  tuus  est  vel  verno  tempore 
“ piscis  recens,  vel  aestivo  serum  lactis,  vel  au - 
“ tumnali  Tetrao,  vel  hyemali  caro  recens  ran- 
“ giferina  absque  sale  et  pane,  singula  viciuni- 
“ co  constans  ferculo,  ejusdem  securus  e lecto 
“ surgis,  dumque  eum  petis,  nec  nosti  venena 
“ nostra,  quae  latent  sub  dulci  meile.  Te  nec 
“ obruit  scorbutus,  nec  podagra,  fibroso  gau- 
“ des  corpore  et  alacri,  animoque  libero.” 

Causae  Excitantes. — Hae  vel  externe  vel 
interne  agunt.  Inter  priores  recensentur  quae- 
vis injuria  in  articulos  lata,  calceorum  usus 
strictorum,  exercitatio  nimis  diuturna,  et  fri- 
gus pedibus  admotum.  Causae  quae  in  inti- 
mum spectant,  certius  contra  salutem  valent. 
A nimia  indulgentia,  sive  vino,  sive  cibo  lau- 
tiore et  concoctu  difficili,  saepissime  inducitur 
paroxysmus.  Pathemata  mentis  intra  causas 
excitantes  locum  tenent,  quamvis  ne  quidem 
superiorem.  Paroxysmus  aliquando  accedit 
iis  Arthritidi  obnoxiis,  quodam  alio  morbo  de- 
cesso. Cutis  morbis  subitb  repulsis,  vel  alia- 

rum  partium  inflammatione  repente  cessata, 
paroxysmus  sequi  solet.  Ad  paroxysmum  ci- 
endum praedispositio  sola  aucta  crebro  satis 
est.  Ver  et  autumnus  in  quibus  tempestas 
plurimum  variat,  Arthritico  inimici  et  sic 
scripsit  HirpocRATES : “ Podagrici  morbi  vere 
“ et  autumno  moventur.” 

Diagnosis. — In  morbis  omnigenis  res  est 
maximi  momenti,  in  Arthritide  acuta  plerum- 
que facilis.  In  quibusdam  revera  exemplis. 
Rheumatismus  et  Arthritis  sub  forma  eorum 
Chronica  existentes,  ita  similes  sunt,  ut  inter 
eos  discrimen  facere  non  facile  possumus. 
Rheumatismus  acutus  in  uno  quidem  Arthri- 
tidi refert,  nam  vix  unquam  uti  in  aliis 
phlegmasiis,  pus  formatur.  Differt  autem  in 
quibusdam  : Rheumatismus  juniores  et  robus- 
tos aggreditur,  et  ab  externa  causa  plerumque 
evidente  originem  ducit ; frigore  et  humore 
corpori  calefacto  admotis,  organis  concoctioni 
inservientibus  non  turbatis.  Arthritis  contra, 
luxuriosis  et  ignavis  proprius  est  morbus,  in 
aetate  provectiore  affligat,  e causis  internis  pen- 

det,  et  demum  ventriculus  male  se  habens  ‘prae- 
greditur. Facile  distinguendum  est  inter  for- 
mas Arthritidis  et  Rheumatismi  acutas  ; do- 
lor enim  hujus  non  tam  fixus,  sed  in  cursum 
musculorum  tendit,  febris  illius  autem  levior 
et  interdiu  aliquantum  remittit.  Haec  con- 
junctim  habita^,  simul  atque  historia  modi 
quo  vita  degitur,  corporis  habitus,  an  ad 
Arthritidem  proclivis  sit  necne,  aegri  fami- 
lia, ad  diagnosin  statuendam  opitulantur. 

Prognosis — duplice  tempore  spectari  debet. 
lm°,  Dum  cursum  ejus  sequitur  paroxysmus  ; 
2do,  Cum  modo  desini  vi  t,  mox  tamen  rediturus. 
Jam  adstante  paroxysmo,  si  signa  omnia  in 
meliora  mutentur ; si  viscerum  munera  non 
admodum  turbentur ; si  febris  decrescat,  si 
ventris  neque  laevitas  neque  tarditas,  bonum. 
Si  vero  inflammatio  ex  loco  ejus  priori  dece- 
dat, organis  internis  simul  insigniter  turbatis, 
malum.  In  exemplis  quibusdam  in  longum 
trahitur  morbus,  in  aliis  varietatem  retroce- 
dentem accipit ; haec  instans  periculum  deno- 
tat, ipajus  vel  minus,  secundum  viscus  ettern- 

pus  etiam  quo  duxit  originem,  in  summo 
enim  paroxysmo  oriri,  pessimum. 

Paroxysmis  majore  vel  minore  frequentia 
tentatur  aeger,  secundum  vivendi  modum  et 
diuturnitatem  morbi.  Quos  florente  aetate 
Arthritis  corripuit,  et  per  multos  annos  afflix- 
it, si  nec  temperantia,  nec  ullo  alio  modo  mor- 
bus obstetur,  in  senectutem  vitam  trahere  raro 
videmus;  morbus  vero  saepe  rediens  corpus 
sensim  infirmat,  et  organorum  munera  sive 
sympathia,  sive  morbi  metastasi  obruuntur. 
In  aliis  motus  articulorum  impediuntur  tophis 
in  iis  depositis.  Quum  paroxysmi  irregulares 
fiunt  Arthritis  est  chronica,  et  aeger  Dyspepsia 
continuo  vexatur,  doloribus  vagantibus  et 
spasmis  ; tandem  summa  aegritudine  adeo  con- 
ficitur ut  “ pretia  vivendi  mortis  rationibus 
“ vincerentur.” 

De  Modo  Tractandi. — Ubi  signa  prae- 
cursoria tractandi  occasio  datur,  nonnunquam 
corporis  actionibus  turbatis  obstando,  morbi 
accessum  avertere  possumus. 

Remedia  huic  maxime  convenientia  sunt 
quae  plethoram  sublevant,  excretaque  sana  re- 
ducunt. In  quibusdam  itaque,  ubi  adest  va- 
sorum plenitudo  e brachio  sanguinis  missio 
praesidio  erit,  in  aliis  vero,  quum  sanguine 
turgescit  quoddam  organum,  hirudines  vel 
cucurbitulas  cruentas  parti  laboranti  imponere 
oportet.  Si  ventriculus  acore  vel  cibo  onera- 
tur, emeticum  ex  Ipecacuanha  utile  erit ; pos- 
tea catharticum  exhibendum  est,  et  cujusvis 
salis  medii  dosis  quotidie  administranda,  ut 
leviter  solutae  sint  alvi.  His  remediis  usurpa- 
tis, cibo  simul  concoctu  facili,  vini  abstinen- 
tia, medicamentis  tonicis,  amaris  et  antacidis, 
exercitatione  leni,  adjuvantibus,  Arthritidis 
accessio  interdum  evitari  potest. 

- t 

Modus  Arthritidem  tractandi  solvi  queat  in 
illum  paroxysmo  progredienti  convenientem, 
atque  in  illum  accessui  redituro  obstantem. 
Dum  paroxysmus  ejus,  cursum  tendit,  medi- 
cum in  partem  affectam  et  conditionem  corpo- 
ris universi  curam  versare  decet.  Partem 
inflammatam  aliquo  levi  tegmine  vestiri  ne- 
cesse  est,  ut  simul  ab  aere  frigido  servetur,  et 

a calore  lecti  temperies  ejus  non  augeatur.  Si 
premit  dolor  gravissimus,  dum  organa  interna 
bene  se  habent,  hirudines  parti  laboranti  ad- 
movere, dein  aquam  egelidam  in  eam  infun- 
dere ad  sanguinis  effusionem  promovendam, 
respondet.  Si  vero  dolor  non  adeo  urget,  nec 
sanguinis  missionem  postulat,  lotionem  a qui- 
busdam laudatam,  alcoholis  partem  unam,  et 
misturae  Camphorae  partes  tres  habentem,  gra- 
du caloris  80°,  per  pannum  linteum,  articulo 
applicare  convenit.  Contra,  quum  dolor  max- 
ime infestat,  lotio  ex  opio,  aut  quodam  alio 
narcotico  praecipue  valet. 

Modus  corpus  universum  curandi  optime 
conveniens,  aegri  aetate,  habitu,  et  paroxysmo 
an  graviore  an  leviore,  niti  debet.  Si  habitus 
plenus  t*C  et  febris  urget,  venam  incidere  o- 
portet ; tamen  in  memoria  tenendum  est.  Ar- 
thriticos sanguinis  missionem  non  tam  bene 
ferre,  quam  laborantes  aliis  phlegmasiis. — 
Ubi  ventriculis  cibis  vel  acore  gravatur, 
emeticum  ex  Ipecacuanlia  usui  esse  potest. 
Medicamenta  purgantia  caute  adhibita  in  hoc 
morbo  fructuose  et  frequenter  usurpantur. 


22 


DE  ARTHRITIDE. 


nam  paroxysmi  vim  quam  optime  frangunt, 
et  sanitatem  saepe  reducunt.  Quae  intesti- 
na violenter  movent,  et  corpus  universum  tur- 
bant, semper  vitari  debent.  Catharticum  sa- 
linum, dosibus  divisis,  omni  quarta  hora  do- 
nec alvi  plene  solutae  fuerint,  saepe  anteponi- 
tur ; aliquando  pilula  ex  Colocynthide,  Sapone 
et  Submuriate  Hydrargyri  confecta  aliis  prae- 
stat. Confugiendum  est  ad  cucurbitulas,  ubi 
plenitudo  praecordiorum  aut  capitis  urget,  Ar- 
thritico saepe  contingens.  Narcotica  raro  in  us- 
um sunt,  nisi  genus  nervosum  multum  exci- 
tatur ; tunc  quidem  Lactucarium,  Opium, 
Hyoscyamus,  vel  Stramonium  hora  somni  leva- 
men ferunt.  Cum  cutis  ardet  aceto  aqua 
tepida  diluto  lavare  subsidium  praebet.  Di- 
aeta ab  ineunte  paroxysmo  nec  quidem  plena, 
sed  ex  cibo  facile  concoctu  ; potus  ex  sero  lac- 
tis aut  infuso  Theae  constare  oportet.  Ubi 
vero  signa  acuta  desinunt,  carnis  aliquantu- 
lum, cibusque  magis  nutriens  adjici  potest, 
nam  diaeta  nimis  tenui  ventriculi  vires  con- 
velluntur, aegerque  stomacho  laborat,  podagra 
atonica  profecto  adoritur. 

Si  vitam  luxuriosam  vel  sedentariam  degis- 
set, cessante  paroxysmo,  aegrotantem  eam  mu- 
tare necessarium  erit.  Diaeta  ejus  ex  carni- 
bus tenuioribus  erit,  vel  ex  lacte,  praesertim 
asino,  a medicis  tam  antiquis  quam  hodiernis 
late  laudato.  Vinum  vel  parce  bibendum  est,  vel 
penitus  denegandum.  Quidam  aquas  Batho- 
nicas  remedio  esse  habent  ad  ventriculi  vires 
renovandas.  Medicamenta  amara  et  tonica  e- 
tiam  hoc  tempore  necessaria  sunt,  uti  Gentia- 
nae vel  Cascarillae  Infusum,  velTinctura  Ferri 
Ammoniata.  Aciditate  ventriculi  abundante,  a- 
qua  Sodae  potum  communem  aeque  gratum 
ac  commodum  praebet.  Magnesia  usta  maxi- 
me antacida  ventrem  leniter  ducit,  et  aliis  in- 
terdum antefertur.  Vestimenta  mutationibus 
coeli  et  temperiei  studiose  sunt  aptanda.  In 
coelo  aperto,  tempestateque  serena,  exercitatio 
prodest  lenis  et  regularis,  brachiis  plus  quam 
cruribus  agitatis.  Medicamenta  laxantia  sub- 
inde exhibere  decet,  ut  alvi  faciles  tenentur, 
nam  aliter  esse  plurimum  nocet.  Coelum  va- 
riabile in  Arthriticum  tam  male  agens,  ad  pla- 
gas calidiores  migratio  saepe  commendatur. 

Gallia  australis,  Italia  et  Sicilia  vulgo  antepo- 
nuntur. Morbum  hoc  modo  curans,  aegrum 
paroxysmos  in  futurum  non  passum  iri,  si 
modo  jam  in  senectutem  non  plane  vergat,  nec 
vires  intemperantia  fractae,  sperare  liceat.  Sed 
mores  vivendi  mali  tandem  ita  stabiliuntur,  ut 
vix  disrumpi  queant ; medici  consilium  nimis 
frequenter  ^spernitur  et  miser  dolore  saevissi- 
mo torquetur. 


PINIS. 


